gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl gl en gl gl gl gl gl gl gl gl gl gl gl gl gl gl gl gl fr gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl ceb gl gl gl gl gl en it gl en gl gl gl de gl gl gl gl gl gl gl gl gl gl gl it gl gl en gl gl de gl it gl es en gl gl pt gl
A Xunta reforzará a investigación de incendios forestais cunha unidade específica - Campo Galego
O Consello Forestal aborda o Plan de Defensa contra Incendios Forestais 2021, que contará cun operativo de 7.000 persoas, unha trintena de unidades aéreas e máis de 378 motobombas. Crearase unha nova base áerea interfronteriza en Verín e un centro de estudo do lume en Toén
O Plan de Defensa contra Incendios Forestais (Pladiga) 2021 vén de ser analizado no Consello Forestal, antes da súa aprobación definitiva no Consello da Xunta. Entre as novidades deste ano, o Pladiga prevé crear unha unidade específica para investigar os incendios forestais. Estará dotada con 15 axentes ambientais e adicarase en exclusiva á investigación, pois non participará en traballos de extinción.
Outra das novidades é que Medio Rural calculará a partir de agora os custos de extinción de cada incendio, a fin de que se poidan reclamar xudicialmente eses custos nos casos nos que se localice á persoa que prendeu o lume.
Galicia contará este ano con máis de 7.000 persoas adicadas a tarefas de extinción, contabilizando o persoal propio da Xunta e o doutras administracións. É unha cifra similar a exercicios anteriores, segundo sinala a Consellería de Medio Rural.
En medios materiais, o número total de medios aéreos ronda a trintena, sumando os da Xunta e os do Estado. Esta campaña, Medio Rural incorpora dous novos helicópteros lixeiros e catro brigadas helitransportadas. En terra, haberá 378 motobombas, sumando as da Xunta e as dos Concellos.
O conselleiro de Medio Rural, José González, avanzou tamén que este ano, o persoal que intervén no incendio, terá acceso en tempo real a toda a información operativa do lume: punto de inicio e evolución, recursos asignados, puntos de auga próximos, cartografía, datos meteorolóxicos, descargas dos medios aéreos etc. Unha vez realizadas as xornadas de formación específicas para o uso desta funcionalidade, a súa utilización estenderase a todo o operativo.
Ao tempo, dentro das novidades do Pladiga reforzarase e consolidarase a rede de vixilancia con cámaras de última xeración. Así, este ano instalaranse 22 novos dispositivos, o que permitirá dispoñer xa de 142 cámaras en toda Galicia, localizadas en 71 puntos estratéxicos, con especial atención ás Parroquias de Alta Actividade Incendiaria e ás zonas de Alto Risco de Incendios. Ata o de agora, as cámaras instaladas permitían cubrir o 60% do territorio galego e con estas incorporacións chegarase a abarcar unha porcentaxe aproximada do 70%.
Novas instalacións en Ourense
Outra mellora na loita fronte os incendios posta en valor polo conselleiro será a creación do novo Centro integral para a loita contra o lume, que se situará na localidade ourensá de Toén. Trátase, dixo González, dun verdadeiro “Campus Forestal” que contará cos maiores especialistas no comportamento e análise dos incendios e salientou que a Xunta vén de recibir o respaldo do Parlamento para a súa posta en marcha.
Ademais, o titular de Medio Rural lembrou a próxima creación, no sur de Ourense, dunha moderna base de medios aéreos, que suporá un investimento de máis de 9 millóns de euros. Estas instalacións enmárcanse no proxecto transfronteirizo Interlumes, que permitirá dotar a esta área -unha das máis afectadas pola actividade incendiaria- dunhas modernas instalacións para a anticipación aos incendios, mellorando tempos de resposta e optimizando os recursos na loita contra o lume.
O Pladiga inclúe catro programas de formacón, dous para o persoal da Xunta , outro para o dos concellos e un cuarto para a sociedade do rural. Entre as accións previstas están 31 cursos, en modalidade presencial, telemática ou mixta, para os profesionais da Xunta, 40 iniciativas relacionadas coa seguridade laboral, cos grandes incendios e lumes de interface ou co manexo de equipamentos de traballo, para este mesmo persoal, a formación eminentemente práctica para os traballadores adscritos aos concellos e accións de concienciación cara a poboación rural, así como formación en materia de auto protección fronte o lume.
Ir a los comentarios
Prohíbense as queimas agrícolas e forestais de particulares polas condicións meteorolóxicas
A iniciativa ‘O que non arde’ apoia o pastoreo en máis de 300 hectáreas de monte veciñal
Créase o rexistro de silvicultores activos e de agrupacións forestais de xestión conxunta
A función agroambiental das ganderías extensivas na nova PAC
“Somos uns apaixonados da raza Holstein, pero as Fleckvieh conquistáronnos polas súas calidades”
“O éxito de Delagro nesta campaña foi ter produtos en tempo e forma para todos os socios”
Hipra aborda as súas liñas de traballo no principal evento de veterinaria bovina a nivel mundial
“Antes traballábamos con cartóns de reprodución, pero co programa Uniform-Agri é todo máis rápido e eficaz”
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Convocan as axudas para a implantación da agrocompostaxe en empresas agrogandeiras de Pontevedra
“O mundo da madeira ten moita saída profesional”
Malestar entre os gandeiros da Terra Chá polo cambio dos controladores de Acruga
Suba xeralizada do vacún maior en Silleda
Recomendacións para ensilar millo afectado pola seca
Consellos para o cultivo da pataca
Guía de cultivo do eucalipto
Recomendacións para o abonado da viña
¿Como aproveitar mellor o xurro sen prexudicar ao medioambiente?
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información